Vlag van Palestina

Die **Palestynse vlag** is op 28 Mei 1964 deur die Palestynse Bevrydingsorganisasie in gebruik geneem en op 15 November 1988 deur die Staat Palestina. Die vlag vertoon drie horisontale bane in swart, wit en groen met ’n rooi gelyksydige driehoek aan die vlagpaalkant.

## Kleure 
[duimnael|Wapperende Palestynse vlae by [Jasser Arafat se graf in Ramallah]]
Die kleurskema word hieronder gelys:

### Interpretasie van kleure 
## Geskiedenis 
duimnael|Palestynse vlag oor die Alhambra-bioskoop, Jaffa, 1937
Die vlag is byna identies aan dié van die Hasjemiete Koninkryk Hidjaz wat die westelike gedeelte van die Arabiese Skiereiland uitmaak, die Arabiese Sosialistiese Ba’ath-party (albei gebruik ’n vlagverhouding van 2:3 teenoor die 1:2 van die Palestynse vlag) asook die kortstondige Arabiese Federasie van Irak en Jordanië (wat elk ’n gelyksydige driehoek aan die vlagpaalkant gebruik het)

Die vlag wat in die eerste helfte van die 20ste eeu deur die Arabiese Palestyne gebruik is, is die vlag van die Arabiese Opstand van 1916. Die oorsprong van die vlag is onduidelik. ’n Weergawe wil dit hê dat die kleure in 1909 deur die Arabiese nasionalistiese ‘Literêre Klub’ in Istanboel gekies is na aanleiding van die woorde van die 13de-eeuse Arabiese digter Safi al-Din al-Hili:

Vra die hoogreikende lanse na ons aspirasies
Bring die swaard aan getuies, het ons hoop verloor
Ons is ’n groep, eer halt ons siele
Van oorsprong met leed, dié wat ons nie leed aandoen nie
Wit is ons dade, swart is ons gevegte
Groen is ons velde, rooi is ons swaarde

’n Ander weergawe meen weer dit is te danke aan die Jong Arabiere-genootskap wat in 1911 in Parys gestig is. Nóg ’n weergawe lui dat die vlag deur sir Mark Sykes van die Britse Ministerie vir Buitelandse Sake ontwerp is. Wat die regte weergawe ook al mag wees, die vlag is ten minste teen 1917 deur Sharif Hussein gebruik en dit het vinnig bekendheid begin verwerf as die vlag van die Arabiese nasionale beweging in die Masjriek.

Op 18 Oktober 1948 is die vlag van die Arabiese Opstand aangeneem. ’n Gewysigde weergawe (wat die volgorde van die horisontale bane verander het) is amptelik in 1964 deur die Palestynse Bevrydingsorganisasie as die vlag van die Palestynse volk aanvaar. Op 15 November 1988 het die PBO die vlag ook as die vlag van die Staat Palestina aanvaar.

Op voetsoolvlak is die vlag sedert die Oslo-akkoord, met die stigting van die Palestynse Owerheid in 1993, wydverspreid gebruik. Die vlag word vandag dikwels deur Palestyne en hul ondersteuners vertoon.

Lêer:Flag of the Ottoman Empire.svg| Vlag van die Ottomaanse Ryk (1844–1923)
Lêer:Flag of Hejaz (1917).svg| Vlag van die Arabiese Opstand (1917)
Lêer:Flag of the United Kingdom.svg|1:2   Vlag van die Verenigde Koninkryk (1927–1948)
Lêer:Palestine-Mandate-Ensign-1927-1948.svg|1:2   Vlag van die Britse mandaat van Palestina (1927–1948)
Lêer:Palestinian flag 1938.svg| Vlag wat gebruik is gedurende die Arabiese Opstand, 1936–1939
Lêer:Red script Palestine flag.svg| Vlag wat deur die Arabiese Liga gebruik is vir Palestina, 1945 tot ±1955
Lêer:Flag of Hejaz (1917).svg| Vlag wat deur die Palestynse Regering gebruik is, soortgelyk aan die vlag van die Arabiese Opstand
Lêer:Flag of Palestine - short triangle.svg| Weergawe met ’n kleiner driehoek wat tot die 1980’s deur die PBO gebruik is

## Ander vlae 

Lêer:Flag of Palestine (state).svg| Presidensiële standaard van Palestina

### Soortgelyke vlae 
Die vlae van Jordanië en Wes-Sahara is ook deur die Arabiese Opstand (1916–1918) teen Ottomaanse oorheersing geïnspireer. Die vlag van die Arabiese opstand het dieselfde grafiese vorm gehad maar die kleure is anders gerangskik.

Lêer:Flag of Egypt.svg|  Vlag van Egipte
Lêer:Flag of Iraq.svg|  Vlag van Irak
Lêer:Flag of Yemen.svg|  Vlag van Jemen
Lêer:Flag of Jordan.svg|  Vlag van Jordanië
Lêer:Flag of Kuwait.svg|  Vlag van Koeweit
Lêer:Flag of the Sahrawi Arab Democratic Republic (right).svg| Vlag van Wes-Sahara
Lêer:Flag of Syria.svg|  Vlag van Sirië (regering)
Lêer:Flag of Syria (1930–1958, 1961–1963).svg|   Vlag van Sirië (1932–1958, 1961–1963, opposisie sedert 2011)
Lêer:Flag of Sudan.svg|  Vlag van Soedan
Lêer:Flag of Somaliland.svg|  Vlag van Somaliland
Lêer:Flag of the United Arab Emirates.svg|  Vlag van die Verenigde Arabiese Emirate

## Verbanning 
Onmiddellik na die Sesdaagse Oorlog in 1967 het die Staat Israel die Palestynse vlag in die besette Gasastrook en Wesoewer verbied. In 1980 het ’n wet kunswerke van “politieke noemenswaardigheid” waarin die vier kleure gebruik is, verbied en Palestyne is gearresteer indien hulle sulke kunswerke sou vertoon.

Die verbanning is sedert die ondertekening van die Oslo-akkoorde in 1993 opgehef.

## Sien ook 
## Verwysings 
## Eksterne skakels 
*  Palestina by *Flags of the World*.
*